Mikor lesznek rendben az utcák ? | Rábaközi hírek - Csorna és Kapuvár hírei | Győr-Moson-Sopron - kisalfold.hu
Rábaközi hírek - Csorna és Kapuvár hírei > Mikor lesznek rendben az utcák ? Mikor lesznek rendben az utcák ? Cs. Kovács Attila 2002.03.08. 14:19
Vargyas Mihályt négy éve választották meg Kapuváron önkormányzati képviselőnek. Sokszor úgy érzi, társai akadályozzák munkájában: javaslatait leszavazták, kéréseit nem hallgatták meg. Most úgy döntött, a nyilvánosság elé tárja sérelmeit. Vargyas Mihály  Amikor annak idején megválasztottak, legfőbb célom az volt, hogy körzetem útjait rendbe tetessem. Azért tartottam fontosnak ezt a feladatot, mivel a lakosság közvetlenül érzi az utak, járdák állapotának hibáit. Hiába érveltem azonban a testületi üléseken, a kezek úgy emelkedtek a magasba, mintha vezényszó hangzott volna el. Mindig leszavaztak  mondta a képviselő. Mindenki ellene Vargyas Mihály azt is nehezményezi, hogy képviselőtársai közül többen soha nem szólaltak fel az üléseken, ám ellene mindig egyhangúlag szavaztak.  Januárban arról döntött a testület, hogy idén huszonhárom utca burkolatcseréjét végzik el. Én tartózkodtam a szavazásnál, nem véletlenül. Előzőleg ugyanis terepbejáráson állítottuk fel a fontossági sorrendet, ám az előterjesztésben már meglepődve olvastam, hogy teljesen más koncepciót tártak elénk. Egyébként már az is mesébe illő álom, hogy huszonhárom utca és két parkoló készül el. 1999-ben hat utcára negyvenmillió forintot költött a város, egy évvel később tíz utca ötvennégy és fél millióba került, míg 2001-ben tizenhat utcára fordítottunk majdnem nyolcvanmillió forintot. Ezek után józan paraszti ésszel belegondolva adódik a kérdés: idén hatvanmillióból hogyan tesznek rendbe huszonhárom utcát és még két parkolót ? Istennek adjunk hálát, ha fele elkészül  hangzik az érvelés. Vargyas képviselő azt fájlalja, hogy a végleges programban az ő körzete háttérbe szorult és véleménye szerint, mire arra kerülne a sor, elfogy a pénz. Egyetlen méter sem  Csak megjegyzésként mondom el, hogy az elmúlt ciklusban minden képviselő utcáját készre, vagy legalább felében megcsinálták, egyedül az én utcámban nem készült el egyetlen méter sem, pedig a város szívében van  emlékeztetett a városatya.  A februári testületi ülésen képviselő úr megszólította az alpolgármester urat is, közölve vele a lakosság véleményét  vetettük közbe.  Sokan megkerestek engem azzal, hogy minek nekünk díszburkolat a városban, mikor még az utcáink sincsenek rendben. Tehát ne ezen gondolkodjon az alpolgármester úr, hanem azon, hogy Kapuváron mikor készül el minden utca. Bár az övét már megcsinálták.  Az ülésen szóba került az állattartásról szóló rendelet is. Az állattartók tiltakoznak  Hatályba lépett az új rendelet januártól, ami ellen az állattartók tiltakoznak, és ahogy hallom, aláírásgyűjtést is kezdeményeznek. Mindenki a munkahely-teremtésről beszél mifelénk, ugyanakkor ilyen előírásokkal akadályozzák az állatokkal foglalkozókat és a mezőgazdaságból élőket.  Mi lehetne ön szerint a megoldás ?  Először is területet kellett volna biztosítani a gazdálkodóknak, művelés alól kivonni a földeket, de az sok pénzbe kerül, ki fizeti meg ? És az építkezésekhez ki biztosítja a költségeket ? Az a tizenhét képviselő, aki az állattartás ellen szavazott, kinek a földjét akarja elvenni ? Kapuvár lakosainak többsége állattartó, állatszerető idős ember. Sajnos, hátralévő idejüket ilyen rendeletekkel rövidíti meg a városvezetés  zárta mondandóját Vargyas Mihály kapuvári önkormányzati képviselő. Kövessen minket, kommentelje híreinket a Kisalfold.hu Facebook oldalán!
Rábaközi hírek - Csorna és Kapuvár hírei > Mikor lesznek rendben az utcák ? Önnek ajánljukHagymások: jó hírek nélkül Hagyományos szakmai napját tartotta a minap Bősárkányban a Hagyma Terméktanács, ahol bemutatkoztak… Tovább olvasomBetöltés